НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ДРУГАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ ДОБАРА

**„Течна горива“**

ОТВОРЕНИ ПОСТУПАК

ЈАВНА НАБАВКА БРОЈ **ЈН/3000/0573/2018**

ЈАНА БРОЈ: 563/2018

(број 12.01.*465600*/11-18 од 15.10.2018. године)

*Београд, Октобар 2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ДРУГУ ИЗМЕНУ**

**КОНКУРСНЕ ДОКУМЕНТАЦИЈЕ**

за **ЈН/3000/0573/2018**

ЈАНА БРОЈ: 563/2018

**Течна горива**

1.

У конкурсној документацији за предметну ЈН, мењају се модели уговора за партију 1 и партију 2.

2.

Модели уговора за партију 1 и 2, мењају се и гласе као у прилогу*.*

3.

Ова измена конкурсне документације се објављује на Порталу ЈН и Интернет страници Наручиоца.

 Комисија за јавну набавку

 \_\_\_\_\_\_\_\_\_\_\_\_\_\_\_\_\_\_\_\_

*Доставити:*

*- Архиви*

**МОДЕЛ УГОВОРА ЗА ПАРТИЈУ 1**

*У складу са датим Моделом уговора и елементима најповољније понуде биће закључен Уговор о јавној набавци. за Партију 1. Понуђач дати Модел уговора потписује, оверава и доставља у понуди.*

**УГОВОРНЕ СТРАНЕ:**

1. Јавно предузеће „Електропривреда Србије“ Београд, Улица Балканска бр. 13, матични број: 20053658, ПИБ 103920327, текући рачун 160-700-13, Banca Intesа, а.д. Београд, које заступа законски заступник, Милорад Грчић, в.д. директора (у даљем тексту: Купац)

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_код банке,\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име групе понуђача*, [напомена: биће наведено у тексту Уговора у случају заједничке понуде]*

\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_код банке, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као члан групе понуђача)*, [напомена: биће наведено у тексту Уговора у случају заједничке понуде]*

(у даљем тексту: Продавац)

Продавац је део набавке која је предмет овог уговора поверио Подизвођачу: \_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_код банке, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (у даљем тексту: Подизвођач)*, [напомена: биће наведено у тексту Уговора у случају понуде са подизвођачем]*

(у даљем тексту заједно: Уговорне стране)

закључиле су у Београду следећи:

**УГОВОР О КУПОПРОДАЈИ ДОБАРА**

УВОДНЕ ОДРЕДБЕ

Имајући у виду:

* да је Наручилац (у даљем тексту: Купац) спровео отворени поступак јавне набавке, сагласно члану 32. Закона о јавним набавкама („Службени гласник РС“ број 124/2012, 14/2015 и 68/2015), (у даљем тексту: Закон) за јавну набавку добара „Течна горива“, јавна набавка број ЈН/3000/0573/2018, **Партија 1 – Уља за ложење.**
* да је Позив за подношење понуда у вези предметне јавне набавке објављен на Порталу јавних набавки дана \_\_\_\_\_\_ године, као и на интернет страници Купца;
* да Понуда понуђача (у даљем тексту: Продавац) у отвореном поступку за ЈН број ЈН/3000/0573/2018, Партија 1, која је заведена код Купца под бројем \_\_\_\_\_\_ од \_\_\_\_\_.2018. године у потпуности одговара захтеву Купца из позива за подношење понуда и Конкурсној документацији;
* да је Купац, на основу Понуде Продавца и Одлуке о додели Уговора број \_\_\_\_\_ од \_\_\_\_\_\_2018. године, изабрао Продавца за реализацију испоруке добара, јавна набавка број ЈН/3000/0573/2018.

**ПРЕДМЕТ УГОВОРА**

**Члан 1**.

Предмет Уговора о купопродаји (даље: Уговор) је купопродаја уља за ложење (у даљем тексту: добра), за потребе Купца, у свему према Конкурсној документацији за предметну јавну набавку, Понуди Продавца број \_\_\_\_\_\_\_од \_\_\_\_\_\_\_\_\_\_\_. године, Техничкој спецификацији и Структури цене, који као Прилог бр. 1, Прилог бр.2, Прилог бр. 3 и Прилог бр. 4 чине саставни део овог Уговора и то:

* Уље за ложење средње -S
* Уље за ложење ниско сумпорно гориво – специјално -NSG-S

Продавац се обавезује да испоручи Купцу, уговорена добра из става 1. овог члана, на паритетитема датим у „Спецификацији по количинама и паритету“, која се налази у прилогу 3 овог Уговора, који чини саставни део овог Уговора.

Купац задржава право, да према текућим потребама Купца, преузме добра из члана 1 овог Уговора највише до укупно уговорене вредности.

**УГОВОРЕНА ВРЕДНОСТ**

**Члан 2**.

 Укупна вредност овог Уговора износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) RSD, без пореза на додату вредност. *(напомена: биће унета процењена вредност јавне набавке за партију 1 приликом уговарања)*

Уговорена вредност из става 1. овог члана увећава се за порез на додату вредност у складу са прописима Републике Србије.

Јединичне цене добара из члана 1. овог Уговора утврђују се дневно, у динарима, по килограму, у складу са елементима из структуре цене, на бази следеће формуле:

* Уље за ложење средње S:

 (((Просек просека последњих пет објављених котација на дан израде велепродајне цене за 3,5 PCT на FOB Med Italy према Platts + \_\_\_\_\_\_\_\_\_\_ фиксна премија *[напомена: биће уписана висина фиксне премије из понуде]* у USD/t) x просек средњег курса USD за дане када су примењене котације) /1000) + накнада за формирање обавезних резерви нафте и нафтних деривата

* Уље за ложење ниско сумпорно гориво - специјално NSG- S:

(((Просек просека последњих пет објављених котација на дан израде велепродајне цене за 1 PCT на FOB Med Italy према Platts + \_\_\_\_\_\_\_\_\_фиксна премија *[напомена: биће уписана висина фиксне премије из понуде]*у USD/t) x просек средњег курса USD за дане када су примењене котације) /1000“.) + накнада за формирање обавезних резерви нафте и нафтних деривата

Јединичне цене добара из члана 1. овог Уговора увећавају се за порез на додату вредност у складу са прописима Републике Србије.

Продавац се обавезује да свакодневно доставља Купцу, писаним путем, обавештење о ценама утврђеним на начин који је дефинисан ставом 3. овог члана.

Продавац је одговоран за тачан обрачун цена, уз тачну примену средњих котацијских цена, у складу са ставом 3. овог члана.

Јединичне цене добара из члана 1. овог Уговора, обухватају све трошкове које има Продавац у вези испоруке на начин како је регулисано овим Уговором.

**НАЧИН ФАКТУРИСАЊА И ПЛАЋАЊА**

**Члан 3**.

Продавац се обавезује да, по извршеној испоруци добара из члана 1. овог Уговора, испостави оригинал рачун директно Купцу, односно Огранку Купца, коме је испорука уговорених добара извршена, по цени која важи на дан испоруке, обрачунатој у складу са чланом 2 овог Уговора, у року од 3 (словима: три) дана, од дана извршене испоруке. Рачун се испоставља на основу потписаног отпремног документа од стране Купца – Огранка Купца и Продавца, с друге стране.

Када је превоз уговорених добара, из члана 1. овог Уговора, у организацији Продавца, сви трошкови превоза су укључени у уговорену цену добара и посебно ће се исказати у рачуну за сваку појединачну испоруку.

У случају када је превоз добара из члана 1 овог Уговора у организацији Купца, као и у случају када је превоз добара из члана 1 овог Уговора у организацији Продавца, под даном испоруке, у смислу става 1. овог члана, подразумева се дан када је Продавац предао добра Превознику на превоз.

**Члан 4**.

Плаћање цене за испоручену количину добара, Купац ће вршити након сваке испоруке добара на рачун Продавца, у року од 45 (словима: четрдесетпет) дана од дана пријема исправног рачуна на вредност испоручених добара из члана 3. овог Уговора и отпремног документа, потписаног од стране Купца – Огранка Купца и Продавца.

У испостављеном рачуну и отпремници, Продавац је дужан да се придржава тачно дефинисаних назива робе из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним. Уколико, због коришћења различитих шифарника и софтверских решења није могуће у самом рачуну навести горе наведени тачан назив, Продавац је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.

**РОК И МЕСТО ИСПОРУКЕ**

**Члан** **5**.

Под местом испоруке у случају када је превоз добара из члана 1. овог Уговора у оганизацији Купца, сматра се утоварно место Продавца у земљи Купца.

Под местом испоруке у случају када је превоз добара из члана 1. овог Уговора у оганизацији Прдавца сматра се истоварно место складишта Огранака Купца, датим у „Спецификацији по количинама и паритету“, која се налази у прилогу 3 овог Уговора, који чини саставни део овог Уговора.

Током периода трајања Уговора, Продавац се обавезује да испоруку добара врши сукцесивно, на захтев Kупца, а најкасније у року од:

* 24 (словима: двадесетчетири) сата од дана пријема писане наруџбенице Купца за испоруке на паритету Утоварно место Продавца у земљи Купца
* 5 (словима: пет) дана од дана пријема писане наруџбенице Купца за испоруке на паритету Истоварно место складишта Огранака Купца

**Члан** **6**.

Испоруку добара, из члана 1. овог Уговора, обавезно прати следећа документација:

* Декларација односно Потврда о усаглашености производа;
* Отпремни документ, који садржи количину и датум утовара и претовара;
* Извештај о испитивању квалитета;
* Безбедносни лист који садржи техничке и сигурносне податке о производу.

Уколико испоруку не прати документација из става 1. овог члана, испорука се не може сматрати уредно извршеном.

**Члан** **7.**

Превоз добара, из члана 1. овог Уговора, реализоваће се на један од следећих начина:

* ауто-цистернама у организацији Купца и
* железничким цистернама и пловним објектима у организацији Продавца.

**Члан 8**.

Купац је дужан да достави Продавцу прецизну наруџбеницу за испоруку добара, из члана 1. овог Уговора, у писаној форми, 24 (словима: двадесетчетири) сата пре почетка испоруке, за испоруке чији је превоз у организацији Купца.

За испоруке, чији је превоз у организацији Продавца (пловни објекти, железничке цистерне), Купац је дужан да достави Продавцу прецизну наруџбеницу за испоруку добара из члана 1. овог Уговора, у писаној форми, најкасније 5 (словима: пет) дана пре почетка испоруке.

Продавац је дужан да обавести Купца и потврди му место и време утовара, одмах по добијању писане наруџбенице Купца, а најкасније до 16 (словима: шеснаест) часова за испоруке добара када је превоз у организацији Купца.

Када се превоз врши у организацији Купца, Продавац је дужан да обезбеди утовар на утоварном месту, сходно обавештењу из става 3. овог члана.

Уколико Продавац промени утоварно место, а благовремено не обавести Купца, сносиће настале трошкове превоза услед промене утоварног места и то тако што ће Купац испоставити рачун Продавцу за разлику у цени превоза.

Продавац је дужан да добра, из члана 1. овог Уговора, доставља у складу са роковима из благовремено достављене наруџбенице.

Купац је дужан да спроведе организацију рада којом ће се обезбедити непрекидни пријем добара, из члана 1. овог Уговора.

**КВАЛИТАТИВНИ И КВАНТИТАТИВНИ ПРИЈЕМ**

**Члан** **9**

Продавац гарантује квалитет испоручених добара из члана 1. овог Уговора, одређен Правилником о техничким и другим захтевима за течна горива нафтног порекла („Сл. гласник РС“ 111/2015 и 106/2016), што се потврђује након испоруке Записником о квантитативном и квалитативном пријему .

**Члан** **10**.

За испоруке чији је превоз добара из члана 1. овог Уговора у организацији Купца, сматра се да је Купац примио уговорена добра, из члана 1. овог Уговора, када је Продавац предао добра Превознику на превоз.

Купац има право на рекламацију квалитета и количине испоручених добара, из члана 1. овог Уговора, у ком случају је дужан да уложи приговор без одлагања, одмах након пријема, а најкасније у року од 3 (словима: три) дана од дана пријема, а у случају скривених мана, одмах након сазнања за скривену ману.

У случају приговора на количину испоручених добара, из члана 1. овог Уговора, Купац одмах обавештава Продавца, који је дужан да упути овлашћено лице за решавање рекламација да на лицу места утврди чињенице, о чему сачињавају Записник, који потписују овлашћени представници Купца (Огранка Купца) и овлашћено лице Продавца за решавање рекламација.

У случају приговора на квалитет испоручених добара, из члана 1. овог Уговора, Купац одмах обавештава Продавца, који упућује стручно лице ради узорковања робе која се даје на анализу. У случају скривених мана на испорученим добрима, Купац – Огранак Купца је дужан да одмах након сазнања за скривену ману уложи рекламацију Продавцу.

Уколико Купац не поступи у складу с претходним ставовима, његова рекламација се неће разматрати.

Уговорне стране су сагласне да до момента окончања рекламационог поступка свака страна сноси своје трошкове, настале у складу са овимчланом.

**Члан** **11**.

За испоруке чији је превоз добара из члана 1. овог Уговора у организацији Продавца, Купац - Огранак Купца, коме се добра испоручују, обавезује се да по приспећу добара у место складиштења, без одлагања изврши квантитативни пријем.

Купац - Огранак Купца, коме се добра испоручују, може одложити квантитативни пријем док му Продавац не достави исправе које су за ту сврху неопходне, али је дужан да опомене Продавца да му те исправе без одлагања достави.

Приликом квантитативног пријема утврђује се количина извршене испоруке у место складиштења.

Уколико се приликом квантитативног пријема добара установи неки недостатак или недостајућа количина, одмах ће се ставити приговор Продавцу и о томе сачинити Записник.

Продавац се обавезује да ће одмах, а најкасније с првом наредном испоруком, испоручити добра, односно количину која није испоручена или је погрешно испоручена или оштећена током транспорта, саобразно уговореном квалитету и количини, бесплатно, на паритету испоручено у месту складишта Огранка Купца, при чему преузима и плаћање свих трошкова, као и обавезу да ће за такву испоруку обештетити Купца за све друге трошкове које је због тога имало.

У случају неслагања Купаца и Продавца о битним елементима испоруке, контролу извршене испоруке извршиће правно лице које је за тај посао регистровано и о томе сачинити свој записник. Трошкове ове контроле сноси Продавац.

**Члан 12**.

Уколико постоји неслагање о отпремљеној и примљеној количини добра из члана 1. овог Уговора, признавање разлике у количини уља за ложење по SRPS B.H8.002. тачка 8.4, као могућност грешке мерења, не сме бити већа од 0,5 %.

**Члан 13**.

За испоруке чији је превоз добара из члана 1. овог Уговора у организацији Продавца, Купац - Огранак Купца је обавезан да по квантитативном пријему испоруке добара, без одлагања, утврди квалитет испоручених добара чим је то према редовном току ствари и околностима могуће, а најкасније у року од 3 (словима: три) дана.

Купац - Огранак Купца може одложити утврђивање квалитета испоручених добара док му Продавац не достави исправе које су за ту сврху неопходне, али је дужно да опомене Продавца да му их без одлагања достави.

Уколико се утврди да квалитет испоручених добара не одговара уговореном, Купац – Огранак Купца је обавезан да Продавцу стави писмени приговор на квалитет, без одлагања, а најкасније у року од 3 (словима: три) дана од дана кадa је утврдио да квалитет испоручених добара не одговара уговореном.

Када се, после извршеног квалитативног пријема, покаже да испоручена добра имају неки скривени недостатак, Купац је обавезан да Продавцу стави приговор на квалитет без одлагања, чим утврди недостатак.

Продавац је обавезан да у року од 10 (словима: десет) радних дана од дана пријема приговора из става 3. и става 4. овог члана, писмено обавести Купца о исходу рекламације.

Купац, који је Продавцу благовремено и на поуздан начин ставио приговор због утврђених недостатака у квалитету добра, има право да, у року остављеном у приговору, тражи од Продавца:

* да отклони недостатке о свом трошку, ако су мане на добрима отклоњиве, или
* да му испоручи нове количине добара без недостатака о свом трошку и да испоручена добра са недостацима о свом трошку преузме или
* да одбије пријем добара са недостацима.

У сваком од ових случајева, Купац има право и на накнаду штете. Поред тога, и независно од тога, Продавац одговара Купцу и за штету коју је овај, због недостатака на испорученим добрима, претрпео на другим својим добрима и то према општим правилима о одговорности за штету.

Продавац је одговоран за све недостатке и оштећења на добрима, која су настала и после преузимања истих од стране Купца - Огранка Купца, чији је узрок постојао пре преузимања (скривене мане).

**Члан 14**.

У случају неслагања Продавца са извршеним квалитативним пријемом, као и неприхватања или оспоравања приговора, контролу извршене испоруке добара извршиће независна лабораторија, одобрена од стране Продавца и Купца. Одлука независне лабораторије биће коначна.

Одлука независне лабораторије за контролу ни у ком случају не ослобађа Продавца од његових обавеза и одговорности из овог Уговора.

Трошкове контроле из става 1. овог члана сноси Продавац.

**УГОВОРНА КАЗНА ЗБОГ ЗАКАШЊЕЊА У ИСПОРУЦИ**

**Члан 15**.

Уколико Продавац не испуни своје обавезе или не испоручи добра у уговореном року и уговореној динамици, из разлога за које је одговоран, и тиме занемари уредно извршење овог Уговора, обавезан је да плати уговорну казну, обрачунату на вредност добара која нису испоручена у уговореном року.

Уговорна казна се обрачунава од првог дана од истека уговореног рока испоруке из члана 5 ~~6~~. овог Уговора и износи 0,5% уговорене вредности неиспоручених добара дневно, а највише до 10% укупно уговорене вредности добара, без пореза на додату вредност.

Плаћање уговорне казне, из става 1. овог члана, дoспeвa у рoку од 45 (словима: четрдесетпет) дaнa oд дaнa пријема од стране Продавца, фактуре Купца испостављене по овом основу.

У случају закашњења са испоруком дужег од 20 (словима: двадесет) дана, Купац има право да једнострано раскине овај Уговор и од Продавца захтева накнаду штете и измакле добити.

**Члан 16**.

У случају да у току важења уговора Продавац не изврши уговорене обавезе, а Купац рекламира квалитет добара, или Продавац прекорачи рок испоруке у складу са закљученим Уговором, Купац може да наплати средство финансијског обезбеђења по основу доброг извршења посла и да једнострано раскине Уговор.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 17**.

Продавац је обавезан да у тренутку потписивања Уговора, а најкасније у року од 10 (словима: десет) дана од дана обостраног потписивања од законских заступника Уговорних страна, као одложни услов из чл. 74. ст. 2. Закона о облигационим односима ("Сл. лист СФРJ", бр. 29/78, 39/85, 45/89 - oдлукa УСJ и 57/89, "Сл. лист СРJ", бр. 31/93 и "Сл. лист СЦГ", бр. 1/2003 - Устaвнa пoвeљa) (даље: ЗОО) преда Купцу, као средство финансијског обезбеђења за добро извршење посла у износу од 5% од укупне вредности уговора, без ПДВ, неопозиву, безусловну (без права на приговор) и на први позив наплативу банкарску гаранцију, која мора трајати најмање 12 (словима: дванаест) месеци, а евентуални продужетак уговореног рока има за последицу и продужење рока важења гаранције за исти број дана за који ће бити продужен рок за извршење обавеза по овом Уговору.

Уговорне стране су сагласне, да Купац може, без било какве претходне сагласности, Продавцу поднети на наплату средство финансијског обезбеђења из става 1. овог члана, у случају да Продавац не изврши у целости или неблаговремено, делимично или неквалитетно изврши испоруку добара.

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Сталне арбитраже при Привредној комори Србије уз примену њеног Правилника и процесног и материјалног права Републике Србије, са местом рада арбитраже у Београду.

Уколико гаранцију издаје страна банка мора имати кредитни рејтинг.

Банкарска гаранција се не може уступити и није преносива без сагласности Уговорних страна и емисионе банке.

На ову банкарску гарнцију примењују се Једнообразна правила за гаранције на позив ( URDG 758) Међународне трговинске коморе у Паризу.

Ова гаранција истиче на наведени датум, без обзира да ли је овај документ враћен или није.

**ВИША СИЛА**

**Члан 18**.

Под дејством више силе сматра се случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорних обавеза, за ону Уговорну страну код које је наступио случај више силе, или обе Уговорне стране када је код обе Уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање испоруке добара онемогућено услед дејства више силе је у обавези да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака Уговорна страна сноси своје трошкове и ниједан трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.

Уколико деловање више силе траје дуже од 30 (словима: тридесет) календарских дана, Уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.

У случају из претходног става овог члана Уговора Купац ће поступати у складу са чланом 115. Закона.

**НАКНАДА ШТЕТЕ**

**Члан 19**.

Продавац је одговоран Купцу за материјалне и нематеријалне недостатке испуњења обавеза преузетих овим Уговором.

Продавац је у складу са ЗОО одговоран за штету коју је претрпео Купац неиспуњењем, делимичним испуњењем или задоцњењем у испуњењу обавеза преузетих овим Уговором.

Уколико Купац претрпи штету због чињења или нечињења Продавца и уколико се стране сагласе око основа и висине претрпљене штете, Продавац је сагласан да Купцу исту накнади, тако што Купац има право на наплату накнаде штете без посебног обавештења Продавца уз издавање одговарајућег обрачуна са роком плаћања од 15 (словима: петнаест) дана од датума издавања истог.

**БЕЗБЕДНОСТ И ЗДРАВЉЕ НА РАДУ**

**Члан 20.**

Продавац дужан је да све послове које обавља у циљу реализације овог уговора, обавља поштујући прописе и ратификоване међународне конвенције о безбедности и здрављу на раду у Републици Србији. Продавац је дужан да се придржава аката Купца, односно докумената које Уговорне стране закључе из области безбедности и здравља на раду у складу са прописима Републике Србије, ради реализације овог Уговора.

Продавац је одговоран за предузимање свих мера безбедности и здравља на раду, које je, полазећи од специфичности послова које су предмет овог Уговора, технологије рада и стеченог искуствa, неопходно спровести како би се заштитили запослени код Продавца, трећа лица и имовина.

У случају било каквог кршења обавезе наведене у ставу 1. и 2. овог члана Купац може раскинути овај Уговор.

**Члан 21.**

Права и обавезе Уговорних страна у вези са безбедности и здрављем на раду дефинисане су у Прилогу о безбедности и здрављу на раду (дат је у Прилогу 7. овог Уговора), који чини саставни део овог Уговора.

**Члан 22.**

Продавац дужан је да колективно осигура своје запослене (извршиоце) у случају повреде на раду, професионалних обољења и обољења у вези са радом.

**Члан 23.**

Продавац је дужан да Купцу и/или његовим запосленима надокнади штету која је настала због непридржавања прописаних мера безбедности и здравља на раду од стране Продаваца, односно његових запослених, као и других лица које је ангажовао, Продавац ради обављања послова који су предмет овог Уговора.

Под штетом, у смислу става 1. овог члана, подразумева се нематеријална штета настала услед смрти или повреде запосленог код Купца, штета настала на имовини Купца, као и сви други трошкови и накнаде које је имао Купац ради отклањања последица настале штете.

Продавац је дужан да поседује полису осигурања од одговорности из делатности за штете причињене трећим лицима .

**Члан 24.**

Продавац је дужан да, у складу са Законом о безбедности и здравља на раду („Службени гласник РС“, бр. 101/2005 и 91/2015), (даља: Закон о БЗР), обустави испоруку на радном месту уколико је забрану рада на радном месту или забрану употребе средства за рад издало лице одређено , у складу са прописима, од стране Купца, као и да спроводи контролу примене превентивних мера за безбеданост и здравље раду, док се не отклоне његове примедбе у вези са повредом безбедности и здравља на раду.

Продавац нема право на накнаду трошкова насталих због оправданог обустављања испоруке на начин утврђен у ставу 1. овог члана, нити може продужити рок за испоруку због тога што су послови обустављени од стране лица одређеног у складу са прописима од стране Купца за спровођење контроле примене превентивних мера за безбеданост и здравље на раду.

**РАСКИД УГОВОРА**

**Члан 25**.

Ако Продавац не испуни овај Уговор, или ако не буде квалитетно и о року испуњавао своје обавезе, или, упркос писмене опомене Купца, крши одредбе овог уговора, Купац има право да констатује непоштовање одредби Уговора и о томе достави Продавцу писану опомену.

Ако Продавац не предузме мере за извршење овог Уговора, које се од њега захтевају, у року од 8 (словима: осам) дана по пријему писане опомене, Купац може у року од наредних 5 (словима: пет) дана да једнострано раскине овој Уговор по правилима о раскиду Уговора због неиспуњења.

У случају раскида овог Уговора, у смислу овог члана, Уговорне стране ће измирити своје обавезе настале до дана раскида.

Уколико је до раскида Уговора дошло кривицом једне Уговорне стране, друга страна има право на накнаду штете и измакле добити по општим правилима облигационог права.

**ЗАКЉУЧИВАЊЕ И СТУПАЊЕ НА СНАГУ**

**Члан 26**.

Овај Уговор сматра се закљученим када га потпишу законски заступници Уговорних страна, а ступа на снагу када Продавац у складу са роковима из члана 17. овог Уговора достави средство финансијског обезбеђења.

**ВАЖНОСТ УГОВОРА**

**Члан 27**.

Овај Уговор се закључује до утрошка уговорених средстава из члана 2. овог Уговора.

Обавезе по овом Уговору које доспевају у наредној години, Купац ће реализовати највише до износа средстава која ће за ту намену бити одобрена у Годишњем плану пословања за године у којима ће се плаћати уговорене обавезе.

**ИЗМЕНЕ ТОКОМ ТРАЈАЊА УГОВОРА**

**Члан 28**.

Уговорне стране су сагласне да се евентуалне измене и допуне овог Уговора изврше у писаној форми – закључивањем анекса у складу са Законом.

Купац може, након закључења уговора, повећати обим предмета Уговора, с тим да се вредност Уговора може повећати максимално до 5% од укупне вредности Уговора из члана 2., при чему укупна вредност повећања Уговора не може да буде већа од вредности из члана 124а Закона.

Купац може да дозволи промену цене и других битних елемената уговора из објективних разлога, као што су: виша сила, измена важећих законских прописа, мере државних органа, настале околности које отежавају испуњење обавезе једне Уговорне стране или се због њих не може остварити сврха овог Уговора.

Након закључења уговора о јавној набавци Купац може да дозволи промену цене и других битних елемената уговора из објективних разлога у складу са чланом 115. Закона.

Промена, односно усклађивање цене у складу са одредбама овог уговора не представља промену самог Уговора.

У случају измене овог Уговора Купац ће донети Одлуку о измени Уговора која садржи податке у складу са Прилогом 3Л Закона и у року од 3 (словима: три) дана од дана доношења исту објавити на Порталу јавних набавки, као и доставити извештај Управи за јавне набавке и Државној ревизорској институцији.

**ЗАВРШНЕ ОДРЕДБЕ**

**Члан 29**.

Ниједна Уговорна страна нема право да неку од својих права и обавеза из овог Уговора уступи, прода нити заложи трећем лицу без претходне писане сагласности друге Уговорене сране.

**Члан 30.**

Уколико у току трајања обавеза из овог Уговора дође до статусних промена код Уговорних страна, права и обавезе прелазе на одговарајућег правног следбеника.

Након закључења и ступања на правну снагу овог Уговора, Купац може да дозволи, а Продавац је обавезан да прихвати промену Уговорних страна због статусних промена код Купца, у складу са Уговором о статусној промени.

**Члан 31**.

Продавац је дужан да чува поверљивост свих података и информација садржаних у документацији, извештајима, техничким подацима и обавештењима и да их користи искључиво у вези са реализацијом овог Уговора.

**Члан 32**.

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 33.**

Све неспоразуме који могу настати из овог Уговора, Уговорне стране ће настојати да реше споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду. (Спољнотрговинске арбитраже при Привредној комори Србије, уз примену њеног Правилника) *[напомена: коначан текст у Уговору зависи од тога да ли је изабран домаћи или страни Пружалац услуге]*.

**Члан 34**.

Овај Уговор и његови прилози сачињени су на српском језику.

На овај Уговор примењују се закони Републике Србије. У случају спора, меродавно право је право Републике Србије.

**Члан 35**.

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.

**Члан 36**.

Саставни део овог Уговора чине:

Прилог број 1 Конкурсна документација; *(напомена: у тексту Уговора биће*

 *наведене интернет странице на којојима је објаљена КД )*

Прилог број 2 Понуда број \_\_\_ од \_\_\_\_\_2018.

Прилог број 3 Техничка спецификација са Списком локација Огранака где

 ће бити извршене испоруке;

Прилог број 4 Структура цене из Понуде;

Прилог број 5 Споразум о заједничком наступању *(напомена:биће наведено у тексту Уговора у случају заједничке понуде)*

Прилог број 6 Средство финансијског обезбеђења
Прилог број 7 Правила о безбедности издравље на раду

**Члан 37**.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље

**Члан 38**.

Овај Уговор је закључен у 6 (словима: шест) идентичних примерака, од којих 3 (словима: три) за Продавца и 3 (словима: три) за Купца.

 **КУПАЦ ПРОДАВАЦ**

 **Јавно предузеће Назив**

**„Електропривреда Србије“**

 **Београд**

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **Милорад Грчић Име и презиме**

 **в.д. директора Функција**

 **8.1 МОДЕЛ УГОВОРА ЗА ПАРТИЈУ 2**

*У складу са датим Моделом уговора и елементима најповољније понуде биће закључен Уговор о јавној набавци за Партију 2. Понуђач дати Модел уговора потписује, оверава и доставља у понуди.*

**УГОВОРНЕ СТРАНЕ:**

1. Јавно предузеће „Електропривреда Србије“ Београд, Улица Балканска бр. 13, матични број: 20053658, ПИБ 103920327, текући рачун 160-700-13, Banca Intesа, а.д. Београд, које заступа законски заступник, Милорад Грчић, в.д. директора (у даљем тексту: Купац)

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_код банке,\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име групе понуђача*, [напомена: биће наведено у тексту Уговора у случају заједничке понуде]*

\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_код банке, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као члан групе понуђача)*, [напомена: биће наведено у тексту Уговора у случају заједничке понуде]*

(у даљем тексту: Продавац)

Продавац је део набавке која је предмет овог уговора поверио Подизвођачу: \_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_код банке, кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (у даљем тексту: Подизвођач)*, [напомена: биће наведено у тексту Уговора у случају понуде са подизвођачем]*

(у даљем тексту заједно: Уговорне стране)

закључиле су у Београду следећи:

**УГОВОР О КУПОПРОДАЈИ ДОБАРА**

УВОДНЕ ОДРЕДБЕ

Имајући у виду:

* да је Наручилац (у даљем тексту: Купац) спровео отворени поступак јавне набавке, сагласно члану 32. Закона о јавним набавкама („Службени гласник РС“ број 124/2012, 14/2015 и 68/2015), (у даљем тексту: Закон) за јавну набавку добара „Течна горива“, јавна набавка број ЈН/3000/0573/2018, Партија 2 – Гасна уља, Еуро дизел
* да је Позив за подношење понуда у вези предметне јавне набавке објављен на Порталу јавних набавки дана \_\_\_\_\_\_ године, као и на интернет страници Купца;
* да Понуда понуђача (у даљем тексту: Продавац) у отвореном поступку за ЈН број ЈН/3000/0573/2018, **Партија 2,** која је заведена код Купца под бројем \_\_\_\_\_\_ од \_\_\_\_\_.2018. године у потпуности одговара захтеву Купца из позива за подношење понуда и Конкурсној документацији;
* да је Купац, на основу Понуде Продавца и Одлуке о додели Уговора број \_\_\_\_\_ од \_\_\_\_\_\_2018. године, изабрао Продавца за реализацију испоруке добара, јавна набавка број ЈН/3000/0573/2018.

**ПРЕДМЕТ УГОВОРА**

**Члан 1**.

Предмет Уговора о купопродаји (даље: Уговор) је купопродаја Гасних уља и Еуро дизела (у даљем тексту: добра), за потребе Купца, у свему према Конкурсној документацији за предметну јавну набавку, Понуди Продавца број \_\_\_\_\_\_\_од \_\_\_\_\_\_\_\_\_\_\_. године, Техничкој спецификацији и Структури цене, који као Прилог бр. 1, Прилог бр.2, Прилог бр. 3 и Прилог бр. 4 чине саставни део овог Уговора и то:

1. Гасно уље eкстра лако EVRO EL
2. EVRO DIZEL

Продавац се обавезује да испоручи Купцу, уговорена добра из става 1. овог члана, на паритету утоварно место у земљи Купца.

Купац задржава право, да према текућим потребама Купца, преузме добра из члана 1. овог Уговора највише до укупно уговорене вредности.

**УГОВОРЕНА ВРЕДНОСТ**

**Члан 2**.

 Укупна вредност овог Уговора износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_) RSD, без пореза на додату вредност. *(напомена: биће унета процењена вредност јавне набавке за пертију 2 приликом уговарања)*

Уговорена вредност из става 1. овог члана увећава се за порез на додату вредност у складу са прописима Републике Србије.

Јединичне цене добара из члана 1. тачке 1. и 2 овог Уговора утврђују се дневно, у динарима, по литру, у складу са елементима из структуре цене, на бази следеће формуле:

* Гасно уље eкстра лако евро EL

((((Просек просека последњих пет објављених котација на дан израде велепродајне цене за Gasoil. 1 према Platts FOB Med Italy +фиксна премија *[напомена: биће уписана висина фиксне премије из понуде]*  USD/t) x просечни средњи курс USD за девизе према НБС за дане када су примењене котације) х 0,850) ÷ 1000) + износ накнаде за формирање обавезних резерви нафте и нафтних деривата + износ акцизе према важећем Закону о акцизама Републике Србије у РСД/lit.

* EVRO DIZEL

 ((((Просек просека последњих пет објављених котација на дан израде велепродајне цене за ULSD 10 ppm према Platts FOB Med Italy +\_\_\_\_\_\_\_\_фиксна премија *[напомена: биће уписана висина фиксне премије из понуде]* USD/t) x просечни средњи курс USD за девизе према НБС за дане када су примењене котације) х 0,845) ÷1000) + износ накнаде за формирање обавезних резерви нафте и нафтних деривата + износ акцизе према важећем Закону о акцизама Републике Србије у РСД/lit+ трошкови маркирања+ трошкови мониторинга

Јединичне цене добара из члана 1. овог Уговора увећавају се за порез на додату вредност у складу са прописима Републике Србије.

Продавац се обавезује да свакодневно доставља Купцу, писаним путем, обавештење о ценама утврђеним на начин који је дефинисан ставом 3. овог члана.

Продавац је одговоран за тачан обрачун цена, уз тачну примену средњих котацијских цена, у складу са ставом 3. овог члана.

Јединичне цене добара из члана 1. овог Уговора, обухватају све трошкове које има Продавац у вези испоруке на начин како је регулисано овим Уговором.

**НАЧИН ФАКТУРИСАЊА И ПЛАЋАЊА**

**Члан 3**.

Продавац се обавезује да, по извршеној испоруци добара из члана 1. овог Уговора, испостави оригинал рачун директно Купцу, односно Огранку Купца, коме је испорука уговорених добара извршена, по цени која важи на дан испоруке, обрачунатој у складу са чланом 3. овог Уговора, у року од 3 (словима: три) дана, од дана извршене испоруке. Рачун се испоставља на основу потписаног отпремног документа од стране Купца – Огранка Купца и Продавца, с друге стране.

Под даном испоруке, у смислу става 1. овог члана, подразумева се дан када је Продавац предао добра Превознику на превоз.

**Члан 4**.

Плаћање цене за испоручену количину добара, Купац – Огранак Купца врши ће након сваке испоруке добара на рачун Продавца, у року од 45 (словима: четрдесетпет) дана од дана пријема исправног рачуна на вредност испоручених добара из члана 3. овог Уговора и отпремног документа, потписаног од стране Купца – Огранка Купца и Продавца.

У испостављеном рачуну и отпремници, Продавац је дужан да се придржава тачно дефинисаних назива робе из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним. Уколико, због коришћења различитих шифрарника и софтверских решења није могуће у самом рачуну навести горе наведени тачан назив, Продавац је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.

**РОК И МЕСТО ИСПОРУКЕ**

**Члан** **5**.

Под местом испоруке сматра се утоварно место Продавца у земљи Купца.

Током периода трајања Уговора, Продавац се обавезује да испоруку добара врши сукцесивно, на захтев Kупца, а најкасније у року од 24 (словима: двадесетчетири) сата од дана пријема писмене наруџбенице Купца.

**Члан** **6**.

Испоруку добара, из члана 1. овог Уговора, обавезно прати следећа документација:

* Декларација односно Потврда о усаглашености производа;
* Отпремни документ, који садржи количину и датум утовара и претовара;
* Извештај о испитивању квалитета;
* Безбедносни лист који садржи техничке и сигурносне податке о производу.

Уколико испоруку не прати документација из става 1. овог члана, испорука се не може сматрати уредно извршеном.

**Члан** **7.**

Превоз добара, из члана 1. овог Уговора, реализоваће се ауто-цистернама у организацији Купца.

**Члан 8**.

Купац је дужан да достави Продавцу прецизну наруџбеницу за испоруку добара, из члана 1. овог Уговора, у писаној форми, 24 (словима: двадесетчетири) сата пре почетка испоруке.

Продавац је дужан да обавести Купца и потврди му место и време утовара, одмах по добијању писане наруџбенице Купца, а најкасније до 16 (словима: шеснаест) часова за испоруке добара чији је превоз у организацији Купца.

Продавац је дужан да обезбеди утовар на утоварном месту, сходно обавештењу из става 2 овог члана.

Уколико Продавац промени утоварно место, а благовремено не обавести Купца, сносиће настале трошкове превоза услед промене утоварног места и то тако што ће Купац испоставити рачун Продавцу за разлику у цени превоза.

Продавац је дужан да добра, из члана 1. овог Уговора, доставља у складу са роковима из благовремено достављене наруџбенице.

Купац је дужан да спроведе организацију рада којом ће се обезбедити пријем добара, из члана 1. овог Уговора, у складу са датим наруџбеницама, у времену од 7,00 до 14,00 часова, сваког радног дана.

**КВАЛИТАТИВНИ И КВАНТИТАТИВНИ ПРИЈЕМ**

**Члан** **9.**

Продавац гарантује квалитет испоручених добара из члана 1. овог Уговора, одређен Правилником о техничким и другим захтевима за течна горива нафтног порекла („Сл. гласник РС“ 111/2015 и 106/2016), Правилником о техничким и другим захтевима за течни нафтни гас („Сл. гласник РС“ 97/10), Правилником о измени правилника о техничким и другим захтевима за течни нафтни гас („Сл. гласник РС“ 123/12) и Правилником о изменама и домунама правилника о техничким и другим захтевима за течни нафтни гас („Сл. гласник РС“ 63/13).

**Члан** **10**.

Сматра се да је Купац примио уговорена добра, из члана 1. овог Уговора, када је Продавац предао добра Превознику на превоз.

Купац има право на рекламацију квалитета и количине испоручених добара, из члана 1. овог Уговора, у ком случају је дужан да уложи приговор без одлагања, одмах након пријема, а најкасније у року од 3 (словима: три) дана од дана пријема, а у случају скривених мана, одмах након сазнања за скривену ману.

У случају приговора на количину испоручених добара, из члана 1. овог Уговора, Купац одмах обавештава Продавца, који је дужан да упути овлашћено лице за решавање рекламација да на лицу места утврди чињенице, о чему сачињавају Записник, који потписују овлашћени представници Купца – Огранка Купца и овлашћено лице Продавца за решавање рекламација.

У случају приговора на квалитет испоручених добара, из члана 1. овог Уговора, Купац одмах обавештава Продавца, који упућује стручно лице ради узорковања робе која се даје на анализу. У случају скривених мана на испорученим добрима, Купац – Огранак Купца је дужан да одмах након сазнања за скривену ману уложи рекламацију Продавцу.

Уколико Купац не поступи у складу с претходним ставовима, његова рекламација се неће разматрати.

Уговорне стране су сагласне да до момента окончања рекламационог поступка свака страна сноси своје трошкове, настале у складу са овимчланом.

**Члан 11**.

Уколико постоји неслагање о отпремљеној и примљеној количини добра из члана 1. овог Уговора, признавање разлике у количини по SRPS B.H8.002. тачка 8.4, као могућност грешке мерења, не сме бити већа од 0,5 %.

**УГОВОРНА КАЗНА ЗБОГ ЗАКАШЊЕЊА У ИСПОРУЦИ**

**Члан 12**.

Уколико Продавац не испуни своје обавезе или не испоручи добра у уговореном року и уговореној динамици, из разлога за које је одговоран, и тиме занемари уредно извршење овог Уговора, обавезан је да плати уговорну казну, обрачунату на вредност добара која нису испоручена у уговореном року.

Уговорна казна се обрачунава од првог дана од истека уговореног рока испоруке из члана 5. овог Уговора и износи 0,5% уговорене вредности неиспоручених добара дневно, а највише до 10% укупно уговорене вредности добара, без пореза на додату вредност.

Плаћање уговорне казне, из става 1. овог члана, дoспeвa у рoку од 45 (словима: четрдесетпет) дaнa oд дaнa пријема од стране Продавца, фактуре Купца испостављене по овом основу.

У случају закашњења са испоруком дужег од 20 (словима: двадесет) дана, Купац има право да једнострано раскине овај Уговор и од Продавца захтева накнаду штете и измакле добити.

**Члан 13**.

У случају да у току важења уговора Продавац не изврши уговорене обавезе, а Купац рекламира квалитет добара, или Продавац прекорачи рок испоруке у складу са закљученим Уговором, Купац може да наплати средство финансијског обезбеђења по основу доброг извршења посла и да једнострано раскине Уговор.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 14**.

Продавац је обавезан да у тренутку потписивања Уговора, а најкасније у року од 10 (словима: десет) дана од дана обостраног потписивања од законских заступника Уговорних страна, као одложни услов из чл. 74. ст. 2. Закона о облигационим односима ("Сл. лист СФРJ", бр. 29/78, 39/85, 45/89 - oдлукa УСJ и 57/89, "Сл. лист СРJ", бр. 31/93 и "Сл. лист СЦГ", бр. 1/2003 - Устaвнa пoвeљa) (даље: ЗОО) преда Купцу, као средство финансијског обезбеђења за добро извршење посла у износу од 5% од укупне вредности уговора, без ПДВ, неопозиву, безусловну (без права на приговор) и на први позив наплативу банкарску гаранцију, која мора трајати најмање 12 (словима: дванаест) месеци, а евентуални продужетак уговореног рока има за последицу и продужење рока важења гаранције за исти број дана за који ће бити продужен рок за извршење обавеза по овом Уговору.

Уговорне стране су сагласне, да Купац може, без било какве претходне сагласности, Продавцу поднети на наплату средство финансијског обезбеђења из става 1. овог члана, у случају да Продавац не изврши у целости или неблаговремено, делимично или неквалитетно изврши испоруку добара.

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Сталне арбитраже при Привредној комори Србије уз примену њеног Правилника и процесног и материјалног права Републике Србије, са местом рада арбитраже у Београду.

Уколико гаранцију издаје страна банка ,мора имати кредитни рејтинг.

Банкарска гаранција се не може уступити и није преносива без сагласности Уговорних страна и емисионе банке.

На ову банкарску гарнцију примењују се Једнообразна правила за гаранције на позив ( URDG 758) Међународне трговинске коморе у Паризу.

Ова гаранција истиче на наведени датум, без обзира да ли је овај документ враћен или није.

**ВИША СИЛА**

**Члан 15**.

Под дејством више силе сматра се случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорних обавеза, за ону Уговорну страну код које је наступио случај више силе, или обе Уговорне стране када је код обе Уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање испоруке добара онемогућено услед дејства више силе је у обавези да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака Уговорна страна сноси своје трошкове и ниједан трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.

Уколико деловање више силе траје дуже од 30 (словима: тридесет) календарских дана, Уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.

У случају из претходног става овог члана Уговора Купац ће поступати у складу са чланом 115. Закона.

**БЕЗБЕДНОСТ И ЗДРАВЉЕ НА РАДУ**

**Члан 16.**

Продавац дужан је да све послове које обавља у циљу реализације овог уговора, обавља поштујући прописе и ратификоване међународне конвенције о безбедности и здрављу на раду у Републици Србији. Продавац је дужан да се придржава аката Купца, односно докумената које Уговорне стране закључе из области безбедности и здравља на раду у складу са прописима Републике Србије, ради реализације овог Уговора.

Продавац је одговоран за предузимање свих мера безбедности и здравља на раду, које je, полазећи од специфичности послова које су предмет овог Уговора, технологије рада и стеченог искуствa, неопходно спровести како би се заштитили запослени код Продавца, трећа лица и имовина.

У случају било каквог кршења обавезе наведене у ставу 1. и 2. овог члана Купац може раскинути овај Уговор.

**Члан 17.**

Права и обавезе Уговорних страна у вези са безбедности и здрављем на раду дефинисане су у Прилогу о безбедности и здрављу на раду (дат је у Прилогу 7. овог Уговора), који чини саставни део овог Уговора.

**Члан 18.**

Продавац дужан је да колективно осигура своје запослене (извршиоце) у случају повреде на раду, професионалних обољења и обољења у вези са радом.

**Члан 19.**

Продавац је дужан да Купцу и/или његовим запосленима надокнади штету која је настала због непридржавања прописаних мера безбедности и здравља на раду од стране Продаваца, односно његових запослених, као и других лица које је ангажовао, Продавац ради обављања послова који су предмет овог Уговора.

Под штетом, у смислу става 1. овог члана, подразумева се нематеријална штета настала услед смрти или повреде запосленог код Купца, штета настала на имовини Купца, као и сви други трошкови и накнаде које је имао Купац ради отклањања последица настале штете.

**Члан 20.**

Продавац је дужан да, у складу са Законом о безбедности и здравља на раду („Службени гласник РС“, бр. 101/2005 и 91/2015), (даља: Закон о БЗР), обустави испоруку на радном месту уколико је забрану рада на радном месту или забрану употребе средства за рад издало лице одређено , у складу са прописима, од стране Купца, као и да спроводи контролу примене превентивних мера за безбеданост и здравље раду, док се не отклоне његове примедбе у вези са повредом безбедности и здравља на раду.

Продавац нема право на накнаду трошкова насталих због оправданог обустављања испоруке на начин утврђен у ставу 1. овог члана, нити може продужити рок за испоруку због тога што су послови обустављени од стране лица одређеног у складу са прописима од стране Купца за спровођење контроле примене превентивних мера за безбеданост и здравље на раду.

**НАКНАДА ШТЕТЕ**

**Члан 21**.

Продавац је одговоран Купцу за материјалне и нематеријалне недостатке испуњења обавеза преузетих овим Уговором.

Продавац је у складу са ЗОО одговоран за штету коју је претрпео Купац неиспуњењем, делимичним испуњењем или задоцњењем у испуњењу обавеза преузетих овим Уговором.

Уколико Купац претрпи штету због чињења или нечињења Продавца и уколико се стране сагласе око основа и висине претрпљене штете, Продавац је сагласан да Купцу исту накнади, тако што Купац има право на наплату накнаде штете без посебног обавештења Продавца уз издавање одговарајућег обрачуна са роком плаћања од 15 (словима: петнаест) дана од датума издавања истог.

**РАСКИД УГОВОРА**

**Члан 22**.

Ако Продавац не испуни овај Уговор, или ако не буде квалитетно и о року испуњавао своје обавезе, или, упркос писмене опомене Купца, крши одредбе овог уговора, Купац има право да констатује непоштовање одредби Уговора и о томе достави Продавцу писану опомену.

Ако Продавац не предузме мере за извршење овог Уговора, које се од њега захтевају, у року од 8 (словима: осам) дана по пријему писане опомене, Купац може у року од наредних 5 (словима: пет) дана да једнострано раскине овој Уговор по правилима о раскиду Уговора због неиспуњења.

У случају раскида овог Уговора, у смислу овог члана, Уговорне стране ће измирити своје обавезе настале до дана раскида.

Уколико је до раскида Уговора дошло кривицом једне Уговорне стране, друга страна има право на накнаду штете и измакле добити по општим правилима облигационог права.

**ЗАКЉУЧИВАЊЕ И СТУПАЊЕ НА СНАГУ**

**Члан 23**.

Овај Уговор сматра се закљученим када га потпишу законски заступници Уговорних страна, а ступа на снагу када Продавац у складу са роковима из члана 14. овог Уговора достави средство финансијског обезбеђења.

**ВАЖНОСТ УГОВОРА**

**Члан 24**.

Овај Уговор се закључује до утрошка уговорених средстава из члана 2. овог Уговора.

Уколико се уговорена средства утроше пре истека уговореног рока, Уговор ће се сматрати извршеним.

Обавезе по овом Уговору које доспевају у наредној години, Купац ће реализовати највише до износа средстава која ће за ту намену бити одобрена у Годишњем плану пословања за године у којима ће се плаћати уговорене обавезе.

**ИЗМЕНЕ ТОКОМ ТРАЈАЊА УГОВОРА**

**Члан 25**.

Уговорне стране су сагласне да се евентуалне измене и допуне овог Уговора изврше у писаној форми – закључивањем анекса у складу са Законом.

Купац може, након закључења уговора, повећати обим предмета Уговора, с тим да се вредност Уговора може повећати максимално до 5% од укупне вредности Уговора из члана 2., при чему укупна вредност повећања Уговора не може да буде већа од вредности из члана 124а Закона.

Купац може да дозволи промену цене и других битних елемената уговора из објективних разлога, као што су: виша сила, измена важећих законских прописа, мере државних органа, настале околности које отежавају испуњење обавезе једне Уговорне стране или се због њих не може остварити сврха овог Уговора.

Након закључења уговора о јавној набавци Купац може да дозволи промену цене и других битних елемената уговора из објективних разлога у складу са чланом 115. Закона.

Промена, односно усклађивање цене у складу са одредбама овог уговора не представља промену самог Уговора.

У случају измене овог Уговора Купац ће донети Одлуку о измени Уговора која садржи податке у складу са Прилогом 3Л Закона и у року од 3 (словима: три) дана од дана доношења исту објавити на Порталу јавних набавки, као и доставити извештај Управи за јавне набавке и Државној ревизорској институцији.

**ЗАВРШНЕ ОДРЕДБЕ**

**Члан 26**.

Ниједна Уговорна страна нема право да неку од својих права и обавеза из овог Уговора уступи, прода нити заложи трећем лицу без претходне писане сагласности друге Уговорене сране.

**Члан 27.**

Уколико у току трајања обавеза из овог Уговора дође до статусних промена код Уговорних страна, права и обавезе прелазе на одговарајућег правног следбеника.

Након закључења и ступања на правну снагу овог Уговора, Купац може да дозволи, а Продавац је обавезан да прихвати промену Уговорних страна због статусних промена код Купца, у складу са Уговором о статусној промени.

**Члан 28**.

Продавац је дужан да чува поверљивост свих података и информација садржаних у документацији, извештајима, техничким подацима и обавештењима, и да их користи искључиво у вези са реализацијом овог Уговора

**Члан 29**.

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 30.**

Све неспоразуме који могу настати из овог Уговора, Уговорне стране ће настојати да реше споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду (Спољнотрговинске арбитраже при Привредној комори Србије, уз примену њеног Правилника) *[напомена: коначан текст у Уговору зависи од тога да ли је изабран домаћи или страни Пружалац услуге]*.

**Члан 31.**

Овај Уговор и његови прилози сачињени су на српском језику.

На овај Уговор примењују се закони Републике Србије. У случају спора, меродавно право је право Републике Србије.

**Члан 32**.

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.

**Члан 33**.

Саставни део овог Уговора су и његови прилизи како следи:

Прилог број 1 Конкурсна документација; *(напомена: у тексту Уговора биће*

 *наведене интернет странице на којојима је објав љена КД )*

Прилог број 2 Понуда број \_\_\_ од \_\_\_\_\_2018.

Прилог број 3 Техничка спецификација са Списком локација Огранака где

 ће бити извршене испоруке;

Прилог број 4 Структура цене из Понуде;

Прилог број 5 Споразум о заједничком наступању *(напомена:биће наведено у тексту Уговора у случају заједничке понуде)*

Прилог број 6 Средство финансијског обезбеђења
Прилог број 7 Правила о безбедности и здравље на раду

**Члан 34**.

Уговорне стране сагласно изјављују да су Уговор прочитале, разумеле и да уговорне одредбе представљају израз њихове стварне воље**.**

**Члан 35**.

Овај Уговор је закључен у 6 (словима: шест) идентичних примерака, од којих 3 примерка (словима: три) за Продавца и 3 (словима: три) за Купца.

 **КУПАЦ ПРОДАВАЦ**

 **Јавно предузеће Назив**

**„Електропривреда Србије“**

 **Београд**

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **Милорад Грчић Име и презиме**

 **в.д. директора Функција**